OL-eventyret over for Nesteng - røk ut i 16-delsfinalen
– Den siste duellen begynte litt mer ruskete enn jeg trodde jeg skulle få til. Jeg hadde en bedre følelse da jeg gikk inn, men så glapp det, sa Nesteng til NTB. – Jeg kom litt på hæla i rytmen i skytingen, og da fikk jeg ikke helt følelsen på plass med en gang, tilføyde han. Nesteng tok seg til16-delsfinalen etter litt av et drama. Han møtte taiwanske Yo Guan-lin i 32-delsfinalen, og de to måtte til slutt ut i omskyting. 37-åringen skjøt den første pila, og viste seg iskald da han prikket inn en tier. Guan-lin svarte på sin side med en åtter - dermed kvalifiserte Nesteng seg videre. – Denne kampen ble vel litt lengre enn jeg hadde håpet på, men den siste pila var i hvert fall veldig god. Da var det greit, sa Nesteng til NTB. Husker du London-OL? Tårevåt Nesteng knust etter OL-exitI 16-delsfinalen møtte Nesteng Takaharu Furukawa, ingen lett motstand for 37-åringen. Furukawa stakk nemlig av med sølvet under OL i London, blant annet etter å ha slått ut Nesteng i åttedelsfinalen. Nesteng hadde dermed en gyllen mulighet til å revansjere det sviende OL-nederlaget fra lekene for fire år siden. Nordmannen fikk sjansen på en god åpning i første sett, da japaneren åpnet med en åtter. Men Nesteng satte en sjuer, en nier og deretter en ny sjuer i første sett, og tapte. Kommentar: OL-innrømmelsen: Det er morsomst å følge de norske Nesteng åpnet andre sett, med visshet om at han ville bli nødt til å å heve seg. En åtter, en nier og en tier var bra, men det hjalp lite da Furukawa prikket to tiere og tillegg hadde en pil som slo inn på en nier. 2-0 i sett for Furukawa - en marerittåpning for Nesteng. Stor VG-guide: Sjekk hva som skjer når i OLJapaneren kunne dermed avgjøre det hele i tredje sett - og det gjorde han også. Selv om Nesteng åpnet med en råsterk tier, gjorde Furukawa det samme. Han viste hvorfor han endte opp med edelt metall under OL for fire år siden, og tok til slutt settet etter nok en tier pluss en nipoenger, noe Nesteng ikke greide å matche. Dermed gjentok historien seg for Nesteng, som røk ut av OL til fordel for sin japanske konkurrent. Totalt vant Furukawa 16-delsfinalen med seks poeng, og Rio-eventyret er med det over for den norske bueskytteren. – Furukawa skjøt veldig stabilt og er ekstremt godt. Det er fullt mulig å slå ham, men det betinger maks uttelling hele veien, sa han. Nesteng endte dermed på delt 17.-plass i mesterskapet. I London-OL for fire år siden ble det 9.-plass.
Under OL for fire år siden røk Bård Nesteng (37) ut i åttedelsfinalen etter å ha tapt mot japanske Takaharu Furukawa. I dag gjentok historien seg for bueskytteren.